
NARVA LINNAVALITSUSE EHITUSAMETI

 PÕHIMÄÄRUS

Narva Linnavolikogu ___. detsembri 2006 a. määrus nr _____

Määrus kehtestatakse kohaliku omavalitsuse korralduse seaduse § 22 lõike 1 punkti 34 alusel.

1.PEATÜKK

ÜLDSÄTTED

§ 1.  Staatus, nimi ja tööpiirkond

(1) Narva Linnavalitsuse Ehitusamet (edaspidi amet) on Narva linna ametiasutus ja Narva Linnavalitsuse amet.

(2) Ameti ametlik nimi on NARVA LINNAVALITSUSE EHITUSAMET.

(3) Ameti tööpiirkond on Narva linna haldusterritoorium.

(3) Amet on Narva Linnavalitsuse Arhitektuuri- ja Linnaplaneerimise ameti õigusjärglane ehitisregistri pidamise ja munitsipaalomandis olevate ehitiste ehitusjärelevalve küsimustes. 

(4) Amet on Narva Linnavalitsuse Linnavara- ja majandusameti õigusjärglane Narva linna omandis olevate ehitiste ehitamise, remontimise ja arendamise küsimustes, ning ehitis- ja linnavararegistri pidamise küsimustes. 

§ 2.  Asukoht

Ameti aadress on Peetri plats 5, 20308 NARVA linn.

§ 3.  Sümboolika, pitsat ja eelarve 

(1) Ametil on Narva linna vapi kujutise ja oma nimega pitsat, dokumendiplangid.

(2) Ametit teenindavate pangakontode pidaja on Narva Linnavalitsuse Haldusamet.

(3) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. 

(4) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. Narva linnaeelarvest ametile eraldatud rahavahendite käitlemist teostab ameti huvides Narva Linnavalitsuse Haldusamet.

(5) Vara, mis on ameti kasutuses, on Narva linna omand, mis asub Narva Linnavalitsuse Haldusameti bilansil.

§ 4.  Ameti moodustamine, lõpetamine ja aruandlus

(1) Ameti moodustab, korraldab ümber ja tegevuse lõpetab ning tema põhimääruse kinnitab ja teeb selles muudatusi Narva Linnavolikogu (edaspidi linnavolikogu).

(2) Amet on aruandekohustuslik Narva Linnavalitsuse (edaspidi linnavalitsus) ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

(3) Amet juhindub oma tegevuses riigi ja Narva kohaliku omavalitsuse õigusaktidest ning käesolevast põhimäärusest.

2. PEATÜKK

TEGEVUSVALDKOND JA ÜLESANDED

§ 5.  Ameti tegevusvaldkond

Ameti tegevusvaldkonnaks on Narva linna omandis olevate ehitiste ehitamise, rekonstrueerimise ja remontimise korraldamine, ehitisregistri pidamine, järelevalve teostamine ehitiste kasutuslubade väljaandmisel.

§ 6.  Ameti ülesanded 

Tegevusvaldkonna raames ameti ülesanneteks on:

1) Narva linna omandis olevate ehitiste ehitamise ja remontimise programmi koostamine ehituse mahu ja prioriteetide tuvastamisega;

2) Narva linna omandis olevate ehitiste seisukorra ekspertiisi korraldamine;

3) Narva linna omandis olevate ehitiste ehitamise ja remontimise korraldamine;

4) Narva linna omandis olevate ehitiste ehitamiseks ja remontimiseks vajalikute lepingute koostamine, sõlmimine, eelarvete kontrollimine;

5) dokumentide ettevalmistamine riigihangete ehituse valdkonnas läbiviimiseks;

6) ehitusjärelvalve teostamine Narva linna omandis olevate ehitise suhtes;

7) ehitusjärelvalve (välja arvatud ehitistega toimunud avariide põhjuste uurimise korraldamine) teostamine füüsiliste ja juriidiliste isikute ehitiste suhtes kasutusloa taotluse menetlemisel;

8) ehitus-, kasutus-, lammutus- ja muude ameti põhitegevusest tulenevate lubade taotluste menetlemine;

9) ehitusloa väljaandmine;

10) ehitise kasutusloa väljaandmine;

11) lammutusloa väljaandmine;

12) tee-ehitusloa ja teekasutus loa taotluste menetlemine ning tee-ehitusloa ja teekasutusloa väljaandmine teeseadusega sätestatud juhtudel;

13) teeseadusega sätestatud juhtudel järelevalve teostamine linnavolikogu poolt määratud ametniku kaudu Narva linna kohaliku omavalitsuse omandis olevate teede puhul;

14) ehitusseaduse ja Narva linna ehitusmääruse täitmise kontrollimine;

15) ehitusprojektide ja ehitiste mõõdistusprojektide nõuetele vastavuse kontroll;

16) ehitusprojekti ekspertiisi korraldamine vastavalt vajadusele;

17) ehituslubade ja kasutuslubade  väljaandmise, ning nende kehtetuks tunnistamise ettevalmistamine;

18) ehitusettevõtja nõuetele vastavuse kontrollimine;

19) vajaduse korral valminud ehituse ülevaatuse korraldamine kasutusloa väljaandmiseks;

20) ameti ülesannete täitmiseks vajaliku ehitusdokumentatsiooni säilitamine;

21) Narva linna omandis olevate ehitiste kasutamise ja korrashoiu kontrollimine;

22) ehitisregistri pidamine;

23) linnavararegistri pidamine;

24) avalduste, märgukirjade ja kaebuste menetlemine ehitusvaldkonnas (välja arvatud ehitusjärelevalve ja väärteomenetluse valdkonnas);

25) ameti ülesannete täitmiseks vajalike registrite ja andmekogude pidamine;

26) ameti pädevusse kuuluvates küsimustes Narva kohaliku omavalitsuse õigusaktide väljatöötamine;

27) ameti poolt väljaantud lubadest informatsiooni ja lubade koopiate üleandmine Narva Linnavalitsuse Korrakaitseametile kontrolli teostamiseks;

28) ametile pandud teiste ülesannete täitmine.

3. PEATÜKK
AMETI ÕIGUSED 

§ 7.  Ameti õigused

Ametil on oma ülesannete täitmiseks riigi ja Narva kohaliku omavalitsuse õigusaktidega sätestatud korras õigus:

1) esitada linnavalitsusele ameti pädevusse kuuluvates küsimustes Narva kohaliku omavalitsuse õigusaktide eelnõusid;

2) saada Narva linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud ametile pandud ülesannete täitmiseks; 

3) moodustada komisjone ja töögruppe;

4) kooskõlastusel käesoleva määruse §8 lõike 1 teises lauses nimetatud linnavalitsuse liikmega kaasata oma töösse lepingulisel alusel spetsialiste ja eksperte tasu eest;

5) sõlmida oma ülesannete täitmiseks lepinguid;

6) teha ettepanekuid omavahelise koostöö ja töökorralduse kohta Narva linna ametiasutustega;

7) anda erialaseid konsultatsioone, korraldada seminare, teha analüüse;

8) osaleda riiklikes ja rahvusvahelistes projektides, programmides ning koostöös;

9) teha koostööd kohaliku omavalitsuse korralduse seaduses sätestatud organite ja isikute ning nende ühendustega;

10) esitada taotlusi isikute vastutusele võtmiseks, kes on rikkunud ehitusseadluseandluse sätteid;

11) osutada juriidilistele ja füüsilistele isikutele tasulisi teenuseid, oma põhimääruse järgsete ülesannete täitmiseks,  vastavalt linnavalitsuse poolt kehtestatud tariifidele ja piirangutele vastavate tööde nimistus;

12) nõuda oma pädevuse piires vajalike dokumentide esitamist (maaüksuse plaan, ehitus-, projekteelarvelise-, tehnoloogilise- ja täitedokumentatsiooni jne);

13) nõuda põhjendatud juhtudel ehitusprojekti ja ehitise või selle osa ekspertiisi;

14) rakendada oma ülesannete täitmisel teeseaduse ja muude seadustega sätestatud juhtudel Narva linna kohaliku omavalitsuse nimel asendustäitmist ja sunniraha;

15) kasutada Narva kohaliku omavalitsuse õigusaktidega ametile antud muid õigusi.

4. PEATÜKK

JUHTIMINE JA STRUKTUUR

§ 8.  Ameti juhataja

(1) Ametit juhib direktor. Ameti direktorit nimetab ametisse ja vabastab ametist linnavalitsus linnapea ettepanekul. Ameti direktor allub linnavalitsuse liikmete tööjaotuses toodud vastava valdkonna linnavalitsuse liikmele. 

(2) Põhimääruses sätestatud ülesannete täitmiseks ameti direktor riigi ja Narva kohaliku omavalitsuse õigusaktidega sätestatud korras:

1) juhib ameti tegevust ja vastutab ametile pandud ülesannete täitmise eest;

2) täidab ameti spetsialisti ülesandeid ehituslubade ja ehitise kasutuslubade väljaandmise alal;

3) annab oma pädevuse piires käskkirju, kirjalikke ja suulisi korraldusi ameti ametnike, abiteenistujate ja töötajate suhtes, ja kontrollib nende täitmist;

4) esitab linnavalitsusele põhjendatud ettepanekuid ameti struktuuri ja teenistujate koosseisu kohta;

5) nimetab ametisse ja vabastab ametist ametnikke ning sõlmib, muudab ja lõpetab töölepinguid abiteenistujate ja töötajatega;

6) kinnitab ameti teenistujate puhkuse ajakava, vormistab töölähetused, korraldab teenistujate täienduskoolitust;

7) kohaldab ameti ametnike, abiteenistujate ja töötajate suhtes distsiplinaarkaristusi;

8) määrab kindlaks ameti ametnike, abiteenistujate ja töötajate ameti- ja tööülesanded, kohustused, vastutus, kinnitab nende ameti- ja tööjuhendid;

9) määrab ameti ametnike, abiteenistujate ja töötajate suhtes lisatasud, preemiad, toetused ja muud ergutused;

10) allkirjastab ametis koostatud dokumendid, annab ameti nimel arvamusi ja kooskõlastusi;

11) sõlmib ameti tegevuse korraldamiseks vajalikke lepinguid lähtudes ameti eelarvest;

12) vastutab ameti ja tema haldusala eelarve vahendite sihipärase kasutamise eest, ameti kasutusel oleva linna vara säilimise ja heaperemeheliku kasutamise eest, 

13) osaleb ameti haldusala eelarve projekti koostamises;

14) rakendab abinõusid ameti majandusliku ja tehnilise baasi arenguks, töötingimuste ajakohastamiseks ning teenistujate kvalifikatsiooni tõstmiseks;

15) kinnitab ameti asjaajamise korra ja sisekorraeeskirja;

16) korraldab ameti asjaajamist;

17) korraldab sissetulnude märgukirjadele, selgitustaotlustele, avaldustele ja muudele dokumentidele vastamist ja kontrollib vastuste tegemist ameti ametnike poolt; 

18) elanike vastuvõtu korraldamine ameti ametnike poolt;

19) ameti avaliku teenistuse koordineerimine, ameti ametnike koolituse korraldamine;

20) esindab ametit ilma täiendavate volitusteta suhetes linnavalitsuse ja linnavolikogu, linnavalitsuse ja linnavolikogu komisjonide, Narva linna ja riigi ametiasutuste, Narva linna ja riigi ametiasutuste hallatavate asutuste, füüsiliste ja juriidiliste isikutega,

21) lahendab ameti ametnike, abiteenistujate ja töötajate peale laekunud kaebuseod ;

22) lahendab muid küsimusi, mis on seotud ameti direktori ülesannete täitmisega.

(3) Ameti direktori äraolekul ameti direktorit asendab ameti ehituse peaspetsialist. Ehituse paespetsialisti äraolekul ameti direktorit asendab tema poolt määratud ameti ametnik. Ameti ehituse peaspetsialisti äraoleku puhul, kui ameti direktor, temalt mittesõltuva ootamatu põhjuse tõttu (haigus jne), ei määra teda asendavat ametnikut, siis ameti direktori asendaja määratakse Narva Linnapea või tema ülesanded teostava isiku käskkirjaga.

§ 9.  Struktuur teenistujate koosseis

Ameti teenistujate koosseisu kinnitab linnavolikogu.

5. PEATÜKK

RAKENDUSSÄTTED

§ 10.  Määruse jõustumine

Määrus jõustub 1.jaanuaril 2007 aastal.

Mihhail Stalnuhhin

Narva Linnavolikogu esimees

